钦定古今图书集成/明伦汇编/人事典/第062卷 > 《花心动》〈怀古〉明·刘基
## 钦定古今图书集成/明伦汇编/人事典/第062卷 > 《花心动》〈怀古〉明·刘基

墙下红葵，向斜阳犹开，那时颜色。半卷绣帘，独倚雕
栏，泪眼为谁长滴。九疑烟雾连蓬岛，蜚鱼去、浑无踪
迹。旧游处，空馀满地，绿苔堆积。百岁真如过客。待
落蕊重荣，不知何夕。镜掩素尘香歇罗衣，此恨怎生
消得。夜凉月转梧桐影，青灯共、疏萤寥寂。正憔悴，饥
虫又啼暗壁。